Un bărbat a fost arestat în Timiş după ce a avut relaţii sexuale, timp de mai mulţi ani, cu fiica lui. Cei doi au împreună şi un copil.

Potrivit unui comunicat transmis, miercuri, de Parchetul de pe lângă Judecătoria Timişoara, procurorii au dispus punerea în mişcare a acţiunii penale faţă de un bărbat acuzat de act sexual cu un minor în formă continuată (perioada 2010 – noiembrie 2014) şi incest, în formă continuată.

În perioada 2010 - 2014, bărbatul - tatăl unei minore pe vremea aceea - a întreţinut, în două locuinţe din Bistriţa-Năsăud, raporturi sexuale în urma cărora, în mai 2011, fata a născut un copil.

În perioada 2014 - 2017, bărbatul şi fata, devenită între timp majoră, au întreţinut, în mod repetat, raporturi sexuale consimţite la una din locuinţele din jud. Bistriţa-Năsăud.

Judecătoria Timişoara a decis arestarea preventivă a bărbatului pe 30 de zile.